**projektas**

**reg. Nr. T-68**

**2.25. darbotvarkės klausimas**

**Pasvalio rajono savivaldybės taryba**

**Sprendimas**

**Dėl pasvalio r. SALOČIŲ ANTANO POŠKOS PAGRINDINEI MOKYKLAI didžiausio leistino pareigybių (etatų) skaičiaus patvirtinimo**

2021 m. kovo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos švietimo įstatymo 58 straipsnio 1 dalies 3 punktu, Lietuvos Respublikos valstybės ir savivaldybių įstaigų darbuotojų darbo apmokėjimoir komisijų narių atlygio už darbą įstatymu, Lietuvos Respublikos švietimo, mokslo ir sporto ministro 2021 m. kovo 9 d. įsakymu Nr. V-376 ,,Dėl lėšų, skirtų įsteigti naujas mokytojo padėjėjo pareigybes savivaldybėse ir valstybinėse mokyklose 2021 metais, apskaičiavimo ir paskirstymo“, Pasvalio r. Saločių Antano Poškos pagrindinės mokyklos nuostatų, patvirtintų Pasvalio rajono savivaldybės tarybos 2017 m. birželio 20 d. sprendimu Nr. T1-139 ,,Dėl Pasvalio r. Saločių Antano Poškos pagrindinės mokyklos nuostatų patvirtinimo“ (su visais aktualiais pakeitimais), 28 punktu, ir atsižvelgdama į Pasvalio r. Saločių Antano Poškos pagrindinės mokyklos 2021 m. kovo 12 d. prašymą Nr. S-49, Pasvalio rajono savivaldybės taryba nusprendžia:

1. Patvirtinti Pasvalio r. Saločių Antano Poškos pagrindinei mokyklai didžiausią leistiną darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, pareigybių (etatų) skaičių – 46,13 etato.
2. Pripažinti netekusiu galios Pasvalio rajono savivaldybės tarybos 2020 m. rugsėjo 30 d. sprendimą Nr. T1-177 ,,Dėl Pasvalio r. Saločių Antano Poškos pagrindinei mokyklai didžiausio leistino pareigybių (etatų) skaičiaus patvirtinimo“.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Švietimo ir sporto skyriaus vyriausioji specialistė

(tarpinstitucinio bendradarbiavimo koordinatorė)

Asta Dagienė

2021-03-15

Suderinta DVS Nr. RTS-68

Pasvalio rajono savivaldybės tarybai

**AIŠKINAMASIS RAŠTAS**

|  |
| --- |
| dėl pasvalio r. **SALOČIŲ ANTANO POŠKOS PAGRINDINEI MOKYKLAI** didžiausio leistino pareigybių (etatų) skaičiaus patvirtinimo |

**2021-03-15**

Pasvalys

1. **Problemos esmė.**

Pagal Saločių Antano Poškos pagrindinės mokyklos Švietimo pagalbos gavėjų sąrašus 2020–2021 m. m. mokykloje mokosi 53 mokinys, turintis specialiųjų ugdymosi poreikių. Didelių specialiųjų ugdymosi poreikių turi 16 mokinių: iš jų 7 mokiniai turi negalią dėl intelekto sutrikimo, 1 mokinys dėl įvairiapusio raidos sutrikimo, kitas dėl regos sutrikimo. Mokykloje ugdosi 26 mokiniai, turintys vidutinius specialiuosius ugdymosi poreikius. Juos apima įvairūs sutrikimai: kalbos, kompleksiniai, bendrieji mokymosi, specifiniai mokymosi. Kompleksinius sutrikimus turi 11 mokinių.

Norėdami užtikrinti mokinių, turinčių specialiųjų ugdymosi poreikių, įtrauktį į ugdymosi procesą, prašoma skirti 1,5 etato mokytojo padėjėjo pareigybės.

2021 m. balandžio–gruodžio mėnesiais darbo užmokesčiui reikėtų 11,7 tūkst. Eur. Vadovaujantis Lietuvos Respublikos švietimo, mokslo ir sporto ministro 2021 m. kovo 9 d. įsakymu Nr. V-376 „Dėl lėšų, skirtų įsteigti naujas mokytojo padėjėjo pareigybes savivaldybėse ir valstybinėse mokyklose 2021 metais apskaičiavimo ir paskirstymo“, 2021 metais iš Švietimo, mokslo ir sporto ministerijos asignavimų Pasvalio rajono savivaldybei skiriamas 56 465 eurų valstybės biudžeto lėšų savivaldybėms ir valstybinėms mokykloms naujoms mokytojų padėjėjų pareigybėms įsteigti 2021 metais. Iš šių lėšų ir būtų išlaikomas naujai įsteigti 1,5 mokytojo padėjėjo etatai, todėl būtina patvirtinti Pasvalio r. Saločių Antano Poškos pagrindinei mokyklai didžiausią leistiną pareigybių (etatų) skaičių.

1. **Kokios siūlomos naujos teisinio reguliavimo nuostatos ir kokių rezultatų laukiama.**

Pasvalio r. Saločių Antano Poškos pagrindinei mokyklai didžiausias leistinas darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, pareigybių (etatų) skaičius didėja 1.5 mokytojo padėjėjo pareigybės etatu ir yra 46,13 et. (buvo – 44,63 et.).

Priimtas sprendimo projektas įtakos kriminogeninei situacijai ir korupcijai neturės.

1. **Skaičiavimai, išlaidų sąmatos, finansavimo šaltiniai**

Švietimo, mokslo ir sporto ministerijos asignavimų lėšos 2021 metams.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

1. **Jeigu sprendimui įgyvendinti reikia įgyvendinamųjų teisės aktų, – kas ir kada juos**

**turėtų priimti**

Nėra.

**6. Sprendimo projekto iniciatoriai**

Pasvalio rajono savivaldybės Švietimo ir sporto skyrius.

1. **Sprendimo projekto rengimo metu gauti specialistų vertinimai ir išvados**

Nėra.

PRIDEDAMA:

Pasvalio r. Saločių Antano Poškos pagrindinės mokyklos 2021 m. kovo 12 d. prašymas Nr. S-49.

Švietimo ir sporto skyriaus vyriausioji specialistė

(tarpinstitucinio bendradarbiavimo koordinatorė) Asta Dagienė